Uzoq Joʻraqulov

Uzoq Joʻraqulov — adabiyotshunos olim, tarjimon, filologiya fanlari doktori, professor. Alisher Navoiy nomidagi Toshkent davlat oʻzbek tili va adabiyoti universitetida Jahon adabiyoti va qiyosiy adabiyotshunoslik kafedrasi mudiri.

Hayoti

Yoshlik yillari 
Uzoq Joʻraqulov 1967-yil 1-yanvarda Qashqadaryo viloyati Kasbi tumani hududiga qarashli Maymanoq qishlogʻida tugʻilgan. 1974-1984-yillar oʻrta maktabda oʻqigan. 1985-1987-yillarda Germaniya (oldingi Germaniya demokratik respublikasi) hududida harbiy xizmatni oʻtagan.

Taʼlimi 
1988-yilda Mirzo Ulugʻbek nomidagi Oʻzbekiston Milliy universiteti (oldingi Toshkent davlat universiteti) oʻzbek filologiyasi fakulteti kechki boʻlimiga oʻqishga kirgan. Universitetni 1994-yilda tamomlagan va 1997-yilgacha Oʻzbekiston Milliy universiteti aspiranturasida tahsil olgan. 1998-yil Begali Qosimov rahbarligida „Fitratning tadqiqotchilik mahorati“ mavzusidagi nomzodlik dissertatsiyasini, 2017-yilda "Alisher Navoiy „Xamsa“sida xronotop poetikasi" mavzusida doktorlik dissertatsiyasini yoqlagan.

Mehnat faoliyati 

 1998-yilda Oʻzbekiston Milliy universiteti oʻzbek filologiyasi fakulteti Milliy uygʻonish davri oʻzbek adabiyoti kafedrasida ilmiy xodim lavozimida ishlay boshlagan.
 1999-2013-yillarda Oʻzbekiston Respublikasi Fanlar Akademiyasi Alisher Navoiy nomidagi Til va adabiyot instituti (hozirgi Oʻzbek tili, adabiyoti va folklori instituti) Adabiyot nazariyasi, Adabiyot nazariyasi va adabiy aloqalar boʻlimlarida ilmiy xodim, katta ilmiy xodim lavozimlarida ishlagan.
 2000-yilda Oʻzbekiston Milliy universiteti oʻzbek filologiyasi fakulteti Jahon adabiyoti va nazariya kafedrasiga katta oʻqituvchi lavozimiga ishga kirgan.
 2014-2016-yillarda Oʻzbekiston Milliy universiteti Oʻzbek adabiyotshunosligi va adabiy aloqalar (hozirgi Alisher Navoiy nomidagi Toshkent davlat oʻzbek tili va adabiyoti universitetining Adabiyot nazariyasi va zamonaviy adabiy jarayon) kafedrasi doktoranti boʻlgan.
 Hozirda Alisher Navoiy nomidagi Toshkent davlat oʻzbek tili va adabiyoti universitetida Jahon adabiyoti va qiyosiy adabiyotshunoslik kafedrasi mudiri lavozimida faoliyat yuritmoqda.

Ilmiy va tarjima asarlari

Ilmiy asarlari 

 „Fitratning tadqiqotchilik mahorati“ (2004-yil)
 „Hududsiz jilva“ (2006-yil, „Fan“ nashriyoti)
 „Nazariy poetika masalalari:muallif, janr, xronotop“ (2015-yil, Gʻafur Gʻulom nomidagi adabiyot va sanʼat nashriyoti)
 „Qiyosiy adabiyotshunoslik“ (2021-yil, Komiljon Hamroyev bilan hammualliflikda, „Lesson press“ nashriyoti)

Tarjima asarlari 

 „Yuzini yoʻqotgan odam“ [yapon novellalari] (2008-yil, „Muharrir“ nashriyoti)
 „Romanda zamon va xronotop shakllari“ [muallif Mixail Baxtin] (2015-yil, „Akademnashr“ nashriyoti)
 „Eynshteyn bilan iblisvachcha“ [hikoyalar] (2020-yil, „Ziyonashr“ nashriyoti)

Monografiya va tadqiqotlari 

 „Telbaga yoʻqtur qalam…“ (2010)
 „Lison ut-tayr“da xronotop shakllari" (2010)
 „Mixail Baxtin kashfiyotlari“ (2014)
 „Romanning beshinchi tipi“ (2015)
 „Xamsa“ va qissa" (2016)
 „Janr xronotopi tipologiyasi: Xamsa. Epos. Roman“ (2016)
 „Xamsa“da „bilig“ konsepsiyasi" (2016)
 "Navoiyda „abror“ istilohi" (2016)
 "Navoiyda „hayrat“ tushunchasi" (2016)
 "Ali Şir Nevâî‘nin „Sedd-i Iskehderi“ Destani Kronotopinda Yol ve Tesadif Kategorileri" (2016, Turkiya)
 „Hayrat ul-abror“da poetik diskurs" (2016)
 "Xronotop v janre „Xamsa“ (2016, Volgagrad)
 „Xamsa“da Xizr va Iskandar obrazlari" (2017)
 "Ali Şir Nevâî‘nin Hamsesinde „AŞik-MaŞuk-Rekip“ üclusü" (2017,Turkiya)
 „Sabʼai sayyor“da tog‘-g‘or xronotopi" (2017)
 „Layli va Majnun“da tragik vaziyat xronotopi" (2012)
 „Saddi Iskandariy“ dostonida „yo‘l“ va „tasodif“ xronotopi" (2014)
 „Xamsa janri muammosiga doir“ (2015)
 „Badiiy xronotop janr mezoni sifatida“ (2016)
 „Xamsa“da „oshiq — maʼshuqa-raqib“ uchligi" (2016)
 „Xamsa va roman janri tipologiyasi xususida“ (2017)
 „Qodiriy va roman tafakkuri“ (2021, monografiya)

Manbalar